Svešais pret Plēsoņu

"Svešais pret Plēsoņu" () ir 2004. gada zinātniskās fantastikas šausmu filma, kuras režisors un scenārija autors ir Pols V. S. Andersons. Galvenās lomas filmā atveido Sena Latena, Lānss Henriksens, Rauls Bova, Jūens Bremners un Kolins Selmons. Lānss Hendriksens piedalījies arī filmās "Svešie" un "Svešais 3".

Šajā filmā apvienoti divi slaveni ārpuszemes franšīzu cikli: "Svešais" un "Plēsoņa". Šādu apvienojumu jau 1989. gadā izdeva tāda paša nosaukuma komiksos. Andersons sižetu ideju rakstīja kopā ar "Svešā" autoriem Denu O'Benonu un Ronaldu Šusetu, bet scenārijā to pārveidoja Andersons kopā ar Šeinu Salerno, kuri ietekmējās no acteku mitoloģijas, komiksu sērijas un Ēriha fon Dēnikena literārajiem darbiem.

Filmas pirmizrāde notika  un to izplatīja 20th Century Fox. Nākamajā dienā, 13. augustā, filmas pirmizrāde notika ASV. Pirmizrāde Latvijā — . 2005. gadā filmu nominēja Zelta avenes balvai kategorijā "Sliktākais rimeiks/sikvels".

2007. gadā filmai "Svešais pret Plēsoņu" izdots turpinājums "Svešie pret Plēsoņu 2".

 Sižets 
2004. gads. Kosmiskais pavadonis piefiksējis siltuma uzplaiksnījumu Antarktīdā. Arheologu-zinātnieku grupa dodas uz Antarktīdu, lai izpētītu senu piramīdu, kas atrodas dziļi zem ledus. Tur viņi atrod cilvēku skeletus ar pārplēstiem krūšu kurvjiem. Zinātnieki nezina to, ka drīzumā šo noslēpumaino vietu apmeklēs daži Plēsoņas, kuri pēc senām tradīcijām, atlido uz Zemi katrus 100 gadus, lai cīnītos ar Svešajiem un pierādītu savas mednieku iemaņas.

 Atsauces 

 Ārējās saites 

 Alien vs. Predator Central

Kategorija:2004. gada filmas
Kategorija:ASV filmas
Kategorija:Spraiga sižeta filmas
Kategorija:Filmas par ārpuszemes dzīvību
Kategorija:ASV zinātniskās fantastikas filmas
Kategorija:20th Century Fox filmas
Kategorija:Svešais
Kategorija:Pola V. S. Andersona filmas